Amarantfamilien

Amaranthoideae
 Gomphrenoideae
 Betoideae
 Camphorosmoideae
 Chenopodioideae
 Corispermoideae
 Polycnemoideae
 Salicornioideae
 Salsoloideae
 Suaedoideae

Amarantfamilien (Amaranthaceae) er en plantefamilie i nellikordenen, (Caryophyllales). Den tidligere meldefamilien (Chenopodiaceae) er nå inkludert i denne familien.

De er som regel urter, men det er også noen busker, små trær og lianer. Haloxylon ammodendron kan bli 12 m høy. Bladene sitter nesten alltid spredt, og akselblad forekommer ikke. Artene i den gamle meldefamilien er mer eller mindre sukkulente.  Den gamle amarantfamilien har, ofte fargerike, blomster som sitter i tette hoder eller aks, mens meldefamilien har små, grønne blomster. Omtrent 500 arter i familien har C4-fotosyntese; det er omtrent en tredjedel av alle slike plantearter. Omtrent 510 arter, de fleste fra meldefamilien, er halofytter som trives i saltholdig jord på havstrender og i ørkener.

Amarantfamilien i snever betydning er vanligst i tropene, mens meldefamilien er vanligst i tørre strøk i tempererte og subtropiske områder. Meldefamilien er rikest utviklet i ørkenbeltet fra Sahara til Sentral-Asia, men det er også mange arter i Australia. Sukkulente arter fra meldefamilien utgjør en stor del av biomassen i ørkenene i Sentral-Asia.

Noen arter, som spinat og bete, brukes som grønnsaker. Det meste av sukkeret som spises i Europa kommer fra sukkerbete. Mange har spiselige frø, for eksempel meldestokk og quinoa. Enkelte arter, blant annet i slektene Amaranthus og Celosia, dyrkes som prydplanter, mens noen er plagsomme ugras.

 Systematikk 
miniatyr|Kladogram
I eldre systematikk, som Cronquist-systemet, var amarantfamilien og meldefamilien to adskilte familier. Fylogenetiske studier viste at gruppen som nå kalles Polycnemoideae er søstergruppen til både resten av meldefamilien og amarantfamilien. For å få en naturlig gruppe måtte familiene slås sammen. Amaranthaceae er det eldste navnet og har prioritet. Dette er gjennomført i APG II- og APG III-systemene.

Den utvidede amarantfamilien omfatter ca. 2500 arter fordelt på ca. 180 slekter. Det er ikke enighet om antall underfamilier, men tabellen nedenfor viser et forslag fra Müller og Borsch (2005). Amaranthoideae og Gomphrenoideae tilsvarer den gamle amarantfamilien, mens de andre åtte omfatter arter fra meldefamilien.

 Underfamilie  Slekter Amaranthoideae  Achyranthes, Achyropsis, Aerva, Allmania, Allmaniopsis, Amaranthus, Arthraerua, Bosea, Calicorema, Celosia, Centema, Centemopsis, Centrostachys, Chamissoa, Charpentiera, Chionothrix, Cyathula, Dasysphaera, Deeringia, Digera, Eriostylos, Henonia, Herbstia, Hermbstaedtia, Indobanalia, Kyphocarpa, Lagrezia, Lecosia, Leucosphaera, Lopriorea, Marcelliopsis,Mechowia, Nelsia, Neocentema, Nothosaerva, Nyssanthes, Omegandra, Pandiaka,  Pleuropetalum, Pleuropterantha, Polyrhabda, Pseudosericocoma, Psilotrichopsis, Psilotrichum, Ptilotus, Pupalia, Rosifax, Saltia, Sericocoma, Sericocomopsis, Sericorema, Sericostachys, Stilbanhtus, Trichuriella, Volkensinia  Gomphrenoideae  Alternanthera, Blutaparon, Froelichia, Froelichiella, Gomphrena, Gossypianthus, Guilleminea, Hebanthe, Hebanthodes, Irenella, Iresine, Lithophila, Pedersenia, Pfaffia, Pseudogomphrena, Pseudoplantago, Quaternella, Tidestromia, Woehleria, Xerosiphon Betoideae Acroglochin, Aphanisma, Beta, Hablitzia, Oreobliton, Patellifolia Camphorosmoideae  Bassia, Camphorosma, Chenolea, Didymanthus, Dissocarpus, Enchylaena, Eokochia, Eremophea, Eriochiton, Grubovia, Maireana, Malacocera, Neobassia, Neokochia, Osteocarpum, Roycea, Sclerolaena, Sedobassia, Spirobassia, Threlkeldia Chenopodioideae  Archiatriplex, Atriplex, Axyris, Baolia, Blitum, Ceratocarpus, Chenopodiastrum, Chenopodium, Cycloloma, Dysphania, Exomis, Extriplex, Grayia, Halimione, Holmbergia, Krascheninnikovia, Lipandra, Manochlamys, Microgynoecium, Micromonolepis, Oxybasis, Proatriplex, Spinacia, Stutzia, Suckleya, Teloxys Corispermoideae  Agriophyllum,  Anthochlamys,  Corispermum Polycnemoideae  Hemichroa,   Nitrophila,  Polycnemum, Surreya Salicornioideae  Allenrolfea, Arthrocnemum,  Halocnemum, Halopeplis, Halostachys, Heterostachys, Kalidium, Microcnemum, Salicornia, Sarcocornia, Tecticornia Salsoloideae  Anabasis, Arthrophytum, Caroxylon, Climacoptera, Cornulaca, Cyathobasis, Fredolia, Girgensohnia, Halarchon, Halimocnemis, Halocharis, Halogeton, Halothamnus, Haloxylon, Hammada, Horaninowia, Iljinia, Kali, Kaviria, Lagenantha, Nanophyton, Noaea, Nucularia, Ofaiston, Petrosimonia, Piptoptera, Physandra, Pyankovia, Rhaphidophyton, Salsola, Sympegma, Traganum, Traganopsis, Turania, Xylosalsola  Suaedoideae  Bienertia, Suaeda

 Kilder 




 Eksterne lenker